มีเลือดออกกระปริบกระปอย มีเพศสัมพันธ์ ก็จะมีเลือดออกตลอดแต่ไม่มาก มีปวดท้องน้อยหน่วงๆนิดหน่อย แบบนี้ผิดปกติหรือเกี่ยวกะยาคุมไหมคะ เพราะว่าฉีดยาคุมแบบ3เดือน
สวัสดีค่ะ หากฉีดยาคุมกำเนิดชนิดที่ฉีดทุก 3 เดือนอยู่ ก็มักจะเกิดผลข้างเคียง คือทำให้ประจำเดือนมาผิดปกติ หรือมีเลือดออกกะปริดกะปรอย หรืออาจทำให้ประจำเดือนขาดหายไปก็ได้ค่ะดังนั้น เลือดที่ออกปริมาณน้อยๆ และมีปวดท้องน้อยเล็กน้อย ก็น่าจะเกิดจากผลข้างเคียงของยาฉีดค่ะ ส่วนการมีเพศสัมพันธ์ ก็จะไปกระตุ้นให้มดลูกบีบตัว เลือดจึงมักออกหลังจากที่มีเพศสัมพันธ์ค่ะ ซึ่งหากเลือดออกไม่มาก มาๆ หายๆ ไม่ได้ออกต่อเนื่องทุกวัน ไม่มีปวดท้องน้อยมาก ก็ไม่ได้อันตรายอะไรค่ะ แต่หากเลือดที่ออกมีปริมาณมาก หรือออกน้อยแต่ออกทุกวัน หรือมีปวดท้องน้อยมาก ก็ควรไปพบแพทย์เพื่อตรวจ เพราะอาจเกิดจากสาเหตุอื่นๆ เช่น มีมดลูกอักเสบ เนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก เป็นต้น